CELEX: C2006/074/55
Language: lv
Date: 2006-03-25 00:00:00
Title: Lieta T-17/06: Prasība, kas celta  2006. gada 23. janvārī  —  Giant (China)  pret Padomi

25.3.2006   
            
            
               LV
            
            
               Eiropas Savienības Oficiālais Vēstnesis
            
            
               C 74/29
            
         Prasība, kas celta 2006. gada 23. janvārī — Giant (China) pret Padomi
   (Lieta T-17/06)
   (2006/C 74/55)
   Tiesvedības valoda — angļu
   Lietas dalībnieki
   
      Prasītājs: Giant (China) Co., Ltd (Kunshan City, Ķīna) (pārstāvis — P. De Baere, advokāts)
   
      Atbildētāja: Eiropas Savienības Padome
   Prasītāja prasījumi:
   
               —
            
            
               atcelt Padomes 2005. gada 14. novembra Regulu (EK) Nr. 1892/2005 (1), ar ko izbeidz daļējo starpposma pārbaudi attiecībā uz antidempinga pasākumiem, kurus piemēro Ķīnas Tautas Republikas izcelsmes velosipēdu importam tiktāl, ciktāl:
               
                           —
                        
                        
                           ar to tiek noraidīts prasītāja pieteikums par tirgus ekonomikas statusu (“TES”);
                        
                     
                           —
                        
                        
                           ar to tiek pārkāpts EKL 253. pants, jo tajā nav norādīti iemesli, kuru dēļ tika noraidīts prasītāja TES pieteikums;
                        
                     
                           —
                        
                        
                           ar to tiek pārkāptas PTO tiesības piemērojot tirgus ekonomikas kritērijus post factum Ķīnas eksportējošiem ražotājiem dažās EK dalībvalstīs un
                        
                     
         
               —
            
            
               piespriest Padomei atlīdzināt tiesāšanās izdevumus šajā tiesvedībā.
            
         Pamati un galvenie argumenti
   Prasītājs, atbilstoši Ķīnas tiesību aktiem nodibināta sabiedrība ar ierobežotu atbildību ražo galvenokārt velosipēdus un to [rezerves] daļas un eksportē tās uz Kopienu. Tas apstrīd Regulu 1892/2005, ar kuru tika izbeigta daļējā starpposma pārbaude attiecībā uz antidempinga pasākumiem, kurus piemēro Ķīnas Tautas Republikas izcelsmes velosipēdu importam.
   Sava pieteikuma atbalstam prasītājs izvirza, pirmkārt, tos pašus apgalvojumus par Padomes Regulas 384/96 (“pamatregula”) un EKL 253. panta pārkāpumiem, kas jau iepriekš ir tikuši izvirzīti saistībā ar Lietu T-372/05 (2).
   Tāpat prasītājs apgalvo, ka ar apstrīdēto regulu tiek pārkāptas Pasaules Tirdzniecības organizācijas (“PTO”) tiesības, jo ar to tiek piemēroti tirgus ekonomikas kritēriji Ķīnas eksportētājiem piecās dalībvalstīs kuru antidempinga tiesību aktos laikā, kad Ķīna pievienojās PTO, šāds kritērijs nebija paredzēts.
   
      (1)  OV L 302, 19.11.2005., 22. lpp.
   
   
      (2)  OV C 315, 10.12.2005., 17. lpp.